Suid Amerika – Page 2 – Verlorenstoer
BLOG 18: PARAGAUY EN URUGUAY. Ons bly by Hasta la Pasta net oos van Asuncion, hoofstad van Paragauy. Die eienaars is Switsers en trek die Duitsprekende 'overlanders' na hul oase en bly soms vir weke daar oor. Ons gee ons voertuig in vir herstelwerk en 'n diens in Asuncion en neem 'n bus terug na die kampplek. Die busbestuurder onderneem om ons te wys waar om af te klim om van busse te verwissel. Om ons speel daar 'n toneel af van uitbundige studente, huisvroue wat huiswaarts keer en smouse wat tot op die ryvlak van die pad uitstal. Dit lyk telkens asof ons 'n kliënt gaan raakry voor 'n stalletjie of waar iemand sommer voor die bus inloop met so 'n nonchalante houding. Die busbestuurder trek nie 'n spier nie…dit is maar hoe dinge hier gebeur! By party busstoppe spring luidrugtige smouse op die bus en werk hulself deur tot agter in die bus en … Lees meer hieroor…
Categories Suid Amerika
September 15, 2018 June 15, 2018
DIE VOËLS VAN DIE VLEILANDE VAN PARAGAUY Die vleilande van Paragauy is bekend vir sy groot veskeidenheid voëls, veral watervoëls
BLOG 17: Bolivië en die Argentynse Chaco
BLOG 17 (Mei 2018) Ons is oppad na die grenspos Ollague tussen Chilie en Bolivië en soek kampplek. Op 'iOverlander', die internet forum, verwys iemand na 'n piekniekplek by 'n soutpan met 'n warmwaterfontein net voor die grens. Wat 'n juweel! Ons is alleen met net jakkalse en watervoëls as geselskap. Die fontein is helderskoon vars warm water en is 'n heerlike lafenis in die koue berglug. Die pad na die 'Salar de Uyuni' soutpanne is 'n riller met sinkplaat wat voel asof ons kar enige oomblik kan verander na 'n hoop parte. Die paaie het nie aanwysings nie maar uiteindelik kry ons toegang tot die soutpan via 'n goeie pad wat sowat 'n meter bo die panne gelig is. Om ons is die panne onder water met die berge ver weg wat soos eilande op die water dryf…die effek van lugspieëlings. Na 'n paar kilometer stop die pad skielik … Lees meer hieroor…
BLOG 16 (Einde April 2018)
September 15, 2018 May 18, 2018
BLOG 16: VALPARAISO EN DIE ATACAMA WOESTYN IN CHILIE Valparaiso is 'n hawestad naby Santiago en is onder andere bekend vir sy straatkuns. Ons het nuwe staal rims vir ons motor Timbuktu laat maak in Santiago en terwyl ons wag besoek ons Valparaiso. Die stad is op die heuwels om die hawe gebou met steil straatjies met oral baie oorspronklike straatkuns. Van die skilders was besig met hul skeppings toe ons verby stap en is maar te gewillig om te poseer vir 'n foto. Die stad is bekend daarvoor dat alles aanvaarbaar is en gevolglik lê sy sjarme in die jong mense, hul straatkuns, hul individualiteit en hul kleredrag. Elkeen doen sy ding op sy eie manier. Weereens het ons drama toe ons binneband bars by die petrolpomp in een van Valparaiso se besigste strate. Lees meer by PAP BAND. Terug in Santiago is ons verplig om nog 'n dag langer te … Lees meer hieroor…
PAP WIEL IN VALPARAISO
September 15, 2018 May 17, 2018
Ons ry in een van die besigste boulevards in Valparaiso. Kort petrol en sien die petrolstasie onder een van die geboue en draai in. Die petroljoggie wys ek moet by 'n ander pomp stop. In die proses wat ek agteruit ry vang die agterwiel een van die mangatdeksels en bars die binneband. Daar staan ons en blokeer twee bane van die petrolstasie. Al wat Chileen is gee raad. Hoe meer ek verduidelik ek kan nie my kar skuif nie en hulle moet my los dat ek die wiel ruil hoe meer praat hulle. Die eienares wil hê ek moet die kar skuif. Niemand praat engels nie en niemand verstaan mens kan nie 'n 4 ton voertuig met 'n pap band skuif nie " Los my dat ek die band ruil en bring my nog 'n jack as julle een het" Ek sê vir Marianne om die mense besig te hou. Die eienares kom aan met … Lees meer hieroor…